Bólkar og ferðaløg eru sera vælkomin á Listasavn Føroya. Vit viðmæla tó, at størri bólkar boða Listasavninum frá áðrenn vitjanina, eisini hóast tit ikki bóka eina rundvísing. So seta vit tíð av til at taka ímóti tykkum, og vit kunnu eitt nú hava nýbryggjað kaffi til reiðar at bjóða bólkinum. Hava tit serlig ynski, mugu tit endiliga senda okkum eini boð. Til ber at bóka eina vitjan uttan fyri upplatingartíðina hjá Listasavninum. Vit geva bólkaavsláttur til bólkar à 12 fólk ella fleiri (vaksin). Børn og ung undir 20 hava altíð ókeypis atgongd. Boða frá tykkara vitjan á info @ art. fo við at siga frá umleið, hvussu nógv tit eru. Vit gleða okkum at síggja tykkum.